Пра гэта стала вядома падчас размовы намесніка старшыні Руху За Свабоду Юрася Губарэвіча з адказным чыноўнікам Мінгарвыканкама. Начальнік аддзела масавых мерапрыемстваў упраўлення ідэалогіі Мінскага гарадскога выканаўчага камітэту Эдуард Тамільчык паведаміў, што Мінгарвыканкамам прынятае станоўчае рашэнне адносна правядзення Беларускага Еўрапейскага Форуму ў палацы культуры Мінскага аўтазаводу. Бліжэйшым часам прадстаўнікі Руху За Свабоду аформяць дамову з дырэкцыяй ПК МАЗ пра арэнду памяшкання.